EkBass/fiwiki-20250220-pages-articles huggingface dataset:
Konstantin Ton

Konstantin Andrejevitš Ton (, ; 6. marraskuuta 1794 Pietari – 6. helmikuuta 1881 Pietari) oli saksalaissyntyinen venäläinen arkkitehti. Ton opiskeli Pietarin taideakatemiassa vuosina 1803–1815 ja stipendiaattina Italiassa vuosina 1819–1828. Hänet valittiin Pietarin taideakatemian akateemikoksi vuonna 1830 ja professoriksi vuonna 1833, ja vuodesta 1854 lähtien hän toimi arkkitehtuurin osaston rehtorina. Vuonna 1833 Ton valittiin myös Pietarin rakennuskomitean jäseneksi. Ton loi eklektisen venäläis-bysanttilaisen rakennustyylin, joka perustui akateemisen klassismin läpi suodatettuihin muinaisvenäläisiin malleihin. Tyyli sai Nikolai I:n henkilökohtaisen hyväksynnän, ja siitä tuli venäläisen kirkkoarkkitehtuurin virallinen normi. Samalla Ton hyödynsi uusia rakennusmenetelmiä (esimerkiksi suurten metallirakenteiden käyttö) ja kehitti rakentamisen laatua. Tonin tärkeimpiä töitä ovat Moskovan Kremlin suuri palatsi (1839–1849), Kremlin asehuone (1844–1851), Leningradin rautatieasema Moskovassa (1849) ja Moskovan asema Pietarissa (1851). Moskovaan vuosina 1837–1883 rakennettu Kristus Vapahtajan katedraali ja monet muut Tonin suunnittelemat kirkkorakennukset purettiin Neuvostoliiton aikana. Kristus Vapahtajan katedraali rakennettiin 1990-luvulla uudelleen kopioksi alkuperäisestä.Vilhelm Helander: ”Venäläiset arkkitehdit Helsingissä”, Rakennustaiteen seuran jäsentiedote 3:2010, s. 44–45 Viitattu 19.5.2019. Ton suunnitteli myös Helsinkiin Suomenlinnan kirkon (1849–1854), alkuperäiseltä nimeltään Pyhän Aleksanteri Nevskin linnoituskirkon, jonka ulkonäkö muutettiin täydellisesti 1920-luvulla, kun siitä tehtiin luterilainen kirkko ja majakka. ==Lähteet== ==Aiheesta muualla== Luokka:Venäläiset arkkitehdit Luokka:Vuonna 1794 syntyneet Luokka:Vuonna 1881 kuolleet
OctaMed

OctaMED (aluksi nimellä MED) on suomalaisen Teijo Kinnusen kehittämä tietokonemusiikin tekemiseen tarkoitettu ohjelma. Sen ensimmäinen versio julkaistiin vuonna 1989 Amigalle nimellä MED (Music EDitor). Ohjelmistosta on julkaistu myös Windows-versio nimellä MED SoundStudio. Sillä voidaan soittaa ja muokata kahdeksankanavaisia MIDI-ääniä. Ohjelman Amiga-versio 1.03c on julkaistu freewarena Aminetissä vuonna 1999. OctaMEDissa oli mukana sample- editori. Ohjelma pystyi toistamaan kahdeksaa äänikanavaa samanaikaisesti. Ohjelma oli aloittelevien muusikoiden käytössä: Urban Shakedown oli myös Amiga Format -lehden kannessa. Urban Shakedown käytti kahta Amigaa tuplatakseen kanavien määrän.http://blogtotheoldskool.com/blog/images/somejustice1.jpg Omni Trio käytti aluksi Amigan omaa äänipiiriä, mutta myöhemmin käytti sitä ohjaamaan Akain syntetisaattoreita. MEDissä pystyy näyttämään "tavallisia" nuotteja sekä trackereissä käytettyä muotoa, jolloin musiikki esitetään nuottien niminä ja numeroina. Kappaleet koostuvat lohkoista ja jokaisessa lohkossa on 1 - 256 riviä. Kappaleessa voi olla 100 lohkoa ja ne voidaan toistaa halutussa järjestyksessä halutun määrän kertoja. Muistissa voi olla kerralla 99 kappaletta, jotka jakavat 63 instrumentin joukon. == Tiedostomuoto == OctaMEDin ja MEDin tiedostomuodoista on eri versioita:http://fileformats.archiveteam.org/wiki/OctaMED_module_(MED) * MED2, MED3 ja MED4 (MED versiot 1.12, 2.00 ja 2.10) * MMD0, MMD1 ja MMD2 (MED versio 2.10:stä ylöspäin ja OctaMED Professional) Tiedostot voidaan myös tallentaa ilman instrumenttien sampleja song-tiedostoina. OctaMEDin tiedostomuotoa tukevia musiikin toisto-ohjelmia ovat muun muassa: * Delitracker * Deliplayer * EaglePlayer * Multiplayer * Winamp plug-in * XMP Tiedostomuoto on suunniteltu laajennettavaksi, mutta siinä ei käytetty IFF-tyylisiä lohkoja. Tiedostomuoto käyttää C-kielen `struct`-kaltaisia rakenteita sekä osoittimia, jotka ovat offset-arvoja tiedoston alusta lähtien. Lohkoja haetaan siirtymällä tiedostossa sijainteihin, joka annetaan tiedostossa olevilla offset-arvoilla eikä tiedoilla ole kiinteitä sijainteja. == Lähteet == ==Aiheesta muualla== * Ohjelman kotisivu * OctaMED v2.10 module (MED4) * MED-moduuleina musiikkia Aminetissä Luokka:Amiga-ohjelmat Luokka:Tracker-ohjelmistot
Razor

Razor on kanadalainen thrash metal -yhtye, joka perustettiin vuonna 1984. Yhtyettä on pidetty yhtenä kanadalaisen thrash metallin suurista nimistä Annihilatorin ja Exciterin lisäksi. == Diskografia == === Studioalbumit === * * * * * * * * * === Kokoelma-albumit === * === EP:t === * === Livealbumit === * == Lähteet == Luokka:Kanadalaiset thrash metal -yhtyeet Luokka:Speed metal -yhtyeet
Vasili Stasov

thumb|175px|Aleksandr Varnekin 1820-luvulla maalaama Vasili Stasovin muotokuva. Vasili Petrovitš Stasov (; 4. elokuuta (J: 24. heinäkuuta) 1769 Moskova – 5. syyskuuta (J: 24. elokuuta) 1848 Pietari) oli venäläinen arkkitehti. Tyylillisesti hänen työnsä edustavat myöhäisklassismia eli empireä. Vuosina 1783–1794 Vasili Stasov toimi arkkitehdin apulaisena Moskovassa. Vuosina 1802–1808 hän opiskeli arkkitehtuuria Ranskassa ja Italiassa. Vuodesta 1808 lähtien hän työskenteli Pietarissa, jossa hänet vuonna 1811 valittiin Pietarin taideakatemian akateemikoksi. Vuodesta 1816 lähtien Stasov toimi Pietarin rakennuskomitean jäsenenä ja vuodesta 1817 lähtien johti keisarillisen hovin rakennustöitä. Stasovin merkittävimpiä töitä ovat Pavlovskin rykmentin kasarmit Mars-kentän reunalla (1817–1820), Tallivirasto (1817–1823), Kristuksen kirkastumisen (1827–1829) ja Pyhän kolminaisuuden (1828–1835) katedraalit, Narvan (1833) ja Moskovan (1834–1838) riemuportit Pietarissa, Tsarskoje Selon maneesi, kasvihuone ja tallirakennus sekä Moskovan elintarvikevarastot. Stasov rakensi loppuun Smolnan katedraalin ja jälleenrakensi Talvipalatsin vuoden 1837 tulipalon jälkeen. Hän laati myös mallipiirustuksia maaseutua varten. ==Lähteet== Luokka:Venäläiset arkkitehdit Luokka:Uusklassinen arkkitehtuuri Luokka:Vuonna 1769 syntyneet Luokka:Vuonna 1848 kuolleet
Zeugma (retoriikka)

Zeugma eli iestys on retorinen puhekuvio, jossa jokin sana asetetaan samanaikaisesti kahden eri sanan yhteyteen, kuten esimerkiksi: Hänen silmänsä oli tähdätty näkyyn, hänen korvansa huutoon. Esimerkissä tähdätty-sana sopii vain näkemiseen, ei kuulemiseen. Tämä on zeugmalle tyypillinen piirre. Zeugmaa käytetään tyypillisimmin pakinoissa ja muissa vapaissa tyylilajeissa. ==Lähteet== == Aiheesta muualla == * Cook, A. B.: Zeus, a study in ancient religion, (3 vols) 1914, 1925, 1940. Luokka:Retoriikka
Let It Be (kappale)

Let It Be on The Beatles -yhtyeen kappale, joka julkaistiin vuonna 1970 singlenä sekä albumilla Let It Be. Paul McCartney kirjoitti kappaleen kesällä 1968 kesken The Beatles -albumin riitaisia ja stressaavia äänityksiä. Hän oli nähnyt unen, jossa hänen edesmennyt Mary-äitinsä kehotti lohduttavasti poikaansa olemaan turhaan kiihtymättä asioista, eli ”antamaan olla” (engl. ”let it be”). McCartney kirjoitti kappaleen tämän unen pohjalta. ”Let It Be” on rock-tyylinen balladi, jossa on gospel-rytmi. Se nauhoitettiin Abbey Roadin studiolla 25.–31. tammikuuta 1969. Kun George Harrisonilta oli vielä 30. huhtikuuta 1969 lisätty kappaleeseen Leslie-kaiutinten kautta soitettu kitarasoolo, kappale jäi odottamaan julkaisua. Tammikuussa 1970 kappaleeseen vaihdettiin Harrisonilta toinen kitarasoolo sekä lisättiin Harrisonin ja McCartneyn taustalaulua, lisää rumpuja ja marakassit sekä tuottaja George Martinin säveltämät vaskisoitin- ja sello-osuudet. Uudet soittimet kuuluvat selkeämmin kappaleen albumiversiossa, jossa käytetään myös Harrisonin toista sooloa. Singleversiossa ne ovat tuskin kuultavissa. Monia erilaisia harjoitusversioita kappaleesta kuullaan liki kahdeksantuntisessa televisiodokumentissa The Beatles: Get Back (2021), joka kuvaa Let It Be -albumin tekovaihetta perusteellisemmin kuin samasta materiaalista koostettu aiempi elokuva Let It Be (1970). Kappale julkaistiin singlenä 6. maaliskuuta 1970 ja toukokuussa 1970 Beatlesin viimeisenä julkaistulla albumilla Let It Be. Single ylsi listaykköseksi Yhdysvalloissa, Australiassa, Italiassa, Norjassa ja Sveitsissä sekä kakkoseksi Isossa-Britanniassa. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Let It Be” ylsi kyselyn kokonaistuloksissa sijalle 64. == Kokoonpano == ;Beatles * Paul McCartney - laulu ja piano, marakassit, basso * John Lennon - kuusikielinen basso, taustalaulu * George Harrison - soolokitara, taustalaulu * Ringo Starr - rummut ;Muut muusikot * Linda McCartney - taustalaulu (vain singlejulkaisussa) * Billy Preston - koskettimet * kreditoimattomat esiintyjät - trumpetti, pasuuna, saksofoni, sello == Lähteet == Luokka:Vuoden 1970 kappaleet Luokka:The Beatlesin kappaleet Luokka:Britannian singlelistan ykköset Luokka:Billboard Hot 100 -listan ykköset
Uutisankka

Uutisankka tai vain ankka on tiedotusvälineissä leviävä paikkansapitämätön uutinen, jota toimituksissakin luullaan todeksi kunnes asia paljastuu. ==Nimityksen tausta== Sanakirjoissa viitataan ranskalaiseen ilmaukseen canard, 'ankka', joka merkitsee myös väärää uutista, "uutisankkaa". Ilmauksen taustalla on vanha sanonta vendre un canard à moitié, 'myydä ankka puoliksi', joka merkitsee huijaamista, koska "puoliksi" ei voi myydä mitään. Esimerkiksi Suomalaisessa Fraasisanakirjassa viitataan tähän ranskalaiseen ilmaukseen, joka on ollut käytössä jo 1500-luvulla. Ilmaisu canard esiintyy tuossa muodossa myös englanninkielessä ja merkitsee samaa asiaa. Kirjastot.fi Uutisankka Ruotsinkielessä anka (linnun nimi) on esiintynyt perättömän uutisen merkityksessä 1800-luvun keskivaiheilta lähtien, mutta sanonnan syntytavasta ei olla varmoja. Sanonta on tullut luultavasti suomen kieleen lahden takaa.Keskustelut Hs.fi Ilmauksista 5.8.2006 Uutisankan alkuperäksi on tarjottu myös kertomusta, jossa ankankasvattaja väittää omistavansa ankan, joka on syönyt 19 muuta ankkaa: kasvattaja teurastaa ankan kerrallaan ja ruokkii sillä loput, kunnes on jäljellä vain yksi ankka: "Ankka, joka on syönyt 19 muuta ankkaa." Koska tarinan ja niin muodoin ankan todenperäisyydestä ei ole takeita, on se siis 'uutisankka'. Original canard ==Muita perättömiä uutisia== Vuosittain huhtikuun 1. päivänä sanomalehdissä esiintyy perättömiä juttuja, joissa yleensä pyritään saamaan lukijoita kerääntymään johonkin paikkaan. Ne eivät kuitenkaan ole uutisankkoja vaan aprillipiloja. Heinä–elokuussa kerrottavista ja luotettavuudeltaan epämääräisistä uutisista käytetään ilmausta mätäkuun juttu. Ne saavat uutistilaa, koska kesällä ei tapahdu mitään muutakaan uutisoimisen arvoista. == Lähteet == == Uutisankkoja == * Hirvisaaresta kertonut uutisankka toi langettavan tuomion 20.6.2013 *Nokia: Kiinalaislehdessä uutisankka 11.1.2010 *Suomalaispianistin kisavoitto olikin uutisankka 16.04.2009 *Leninin ruumis siirretään Tampereelle1993 == Aiheesta muualla == *Määritteitä sanalle "canard" luokka:Media
Nixon (elokuva)

Nixon on vuonna 1995 ensi-iltansa saanut yhdysvaltalainen elämäkertaelokuva ja poliittinen draamaelokuva, jonka on ohjannut Oliver Stone. Stone oli myös yksi elokuvan käsikirjoittajista. Elokuva perustuu Richard Nixonin elämään. Nixonia elokuvassa esittää Anthony Hopkins. Allmovien arvion mukaan Nixon on elokuvallisesti vaikuttava, mutta kärsii monella eri aikatasolla etenevästä juonesta, joka ei ole visuaalisesti vakuuttava. Lisäksi Stonen omat tulkinnat Nixonista ja hänen asemastaan sekä elokuvan lukuisat salaliittoteoriat heikentävät elokuvan historiallista uskottavuutta. == Rooleissa == == Lähteet == Luokka:Vuoden 1995 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat Luokka:Oliver Stonen ohjaamat elokuvat Luokka:Oliver Stonen käsikirjoittamat elokuvat Luokka:Elokuvat vaaleista Luokka:Richard Nixon
Andreas Zuber

Andreas "Andi" Zuber (s. 9. lokakuuta 1983 Judenburg, Itävalta) on itävaltalainen autourheilija, joka ajoi GP2-sarjassa Fisichella Motor Sport -tiimissä. Vaikka Zuberilla on Itävallan kansalaisuus, hän edustaa kilpailuissa Arabiemiirikuntia. Vuonna 2006 Zuber aloitti GP2-sarjassa Tridentillä, ottaen ensimmäisen voittonsa Turkissa ennen siirtymistä iSport -tiimiin vuonna 2007. Hän otti yhden voiton Britanniassa. Kaudella 2008 hän ajoi Piquet Sports -tiimissä, jossa sijoittui edellisten vuosien tapaan kahdeksanneksi ja kymmenen kärjen loppupäähän. Zuber ajoi kaudella 2009 Fisichella Motor Sport -tiimissä sijoittuen sarjan kolmanneksitoista. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 Pisteet Sijoitus 2006 Trident Racing VAL FEA Kesk. VAL SPR 13 SMR FEA Kesk. SMR SPR 8 EUR FEA 14 EUR SPR Kesk. ESP FEA Kesk. ESP SPR 11 MON FEA 5 GBR FEA Kesk. GBR SPR Kesk. FRA FEA Kesk. FRA SPR 18 GER FEA Kesk. GER SPR 14 HUN FEA 14 HUN SPR 9 TUR FEA 7 TUR SPR 1 ITA FEA Kesk. ITA SPR NC 12 14. 2007 iSport International BHR FEA 3 BHR SPR Kesk. ESP FEA DNS ESP SPR 9 MON FEA Kesk. FRA FEA Kesk. FRA SPR 15 GBR FEA 1 GBR SPR 6 EUR FEA Kesk. EUR SPR 21 HUN FEA 3 HUN SPR 6 TUR FEA Kesk. TUR SPR 14 ITA FEA Kesk. ITA SPR 5 BEL FEA 18 BEL SPR 12 VAL FEA 12 VAL SPR 12 30 9. 2008 Piquet Sports ESP FEA 3 ESP SPR Kesk. TUR FEA 3 TUR SPR Kesk. MON FEA 11 MON FEA 17 FRA FEA 5 FRA SPR 8 GBR FEA 7 GBR SPR 11 GER FEA 11† GER SPR 2 HUN FEA 2 HUN SPR 7 EUR FEA Kesk. EUR SPR Kesk. BEL FEA DSQ BEL SPR Kesk. ITA FEA Kesk. ITA SPR 10 32 9. 2009 Fisichella Motor Sport ESP FEA Kesk. ESP SPR Kesk. MON FEA 3 MON SPR 5 TUR FEA 9 TUR SPR 19 GBR FEA 8 GBR SPR 2 GER FEA 3 GER SPR Kesk. HUN FEA Kesk. HUN SPR 17 21 13. 2009 Party Poker Racing.Com SC EUR FEA 16 EUR SPR Kesk. BEL FEA BEL SPR ITA FEA 12 ITA SPR Kesk. POR FEA 8 POR SPR 12 21 13. === Aasian GP2 === Kausi Talli 1 2 3 4 5 6 7 8 9 10 11 12 Pisteet Sijoitus 2008–2009 Fisichella Motor Sport CHN FEA Kesk. CHN SPR Kesk. DUB FEA Kesk. DUB SPR C BHR1 FEA BHR1 SPR QTA FEA QTA SPR MAL FEA MAL SPR BHR2 FEA BHR2 SPR 0 NC Luokka:Aasian GP2 -kuljettajat Luokka:Arabiemiraattilaiset autourheilijat Luokka:Elävät henkilöt Luokka:Formula Renault 3.5 -kuljettajat Luokka:GP2-kuljettajat Luokka:Itävaltalaiset autourheilijat Luokka:Vuonna 1983 syntyneet
Ramūnas Šiškauskas

Ramūnas Šiškauskas (s. 10. syyskuuta 1978 Kaišiadorys, Liettuan SNT, Neuvostoliitto) on liettualainen ammattilaisuransa lopettanut koripalloilija. == Ura == Šiškauskas löydettiin pelaamasta juniorivuosinaan B-liigan pelejä. Hänet haluttiin nostaa pelaamaan korkeimmalle tasolle, minkä takia hänet siirrettiin BC Sakalaihin. Kahden vuoden jälkeen hän siirtyi Liettuan toiseen suurseuraan, BC Lietuvos Rytasiin, jossa hän myös voitti Liettuan koripalloliigan mestaruuden kahdesti. Vuonna 2004 Šiškauskas siirtyi Benetton Trevisoon, jossa hän voitti Italian-mestaruuden. Kaudeksi 2006–2007 Šiškauskas siirtyi Panathinaikosiin. Kreikassa ollessaan hän voitti Kreikan-mestaruuden, Kreikan cupin sekä Euroliigan mestaruuden. Panathinaikosista Šiškauskas siirtyi TsSKA Moskovaan kahden vuoden sopimuksella vuonna 2007http://www.in- the-game.org/?page_id=496 . Seuran paidassa hän voitti muun muassa Venäjän ja Euroliigan mestaruudet. Kauden 2008–2009 jälkeen Šiškauskas teki TsSKA:n kanssa kahden vuoden jatkosopimuksen kevääseen 2011 saakka. Hän lopetti ammattilaisuransa vuonna 2012. == Maajoukkue == Šiškauskas pelasi Liettuan koripallomaajoukkueessa ja voitti pronssia Sydneyn olympialaisissa 2000. Kultaa hän voitti EM-kisoissa 2003. Viimeinen mitali oli EM-kisojen 2007 pronssimitali. Vuonna 2008 Šiškauskas päätti vetäytyä maajoukkueestahttp://www.insidehoops.com/blog/?p=1649. == Lähteet == == Aiheesta muualla == * Euroliigan pelaajaprofiili Luokka:Liettualaiset koripalloilijat Luokka:Liettualaiset olympiamitalistit Luokka:Vuonna 1978 syntyneet Luokka:Elävät henkilöt
The Dream of the Blue Turtles

The Dream of the Blue Turtles on Stingin ensimmäinen studioalbumi. Se julkaistiin Yhdysvalloissa 1. kesäkuuta 1985, vain vuosi The Policen epävirallisen romahtamisen jälkeen. Albumin kappaleista osa on aiheiltaan poliittisesti kantaa ottavia. Esimerkiksi albumin kolmas raita ”Russians” kertoo kylmän sodan aikaisesta vastakkainasettelusta ja sen aiheuttamasta ydinsodan vaarasta. Kappaleen ”Children’s Crusade” nimi ja sanoitukset rinnastavat nuorten miesten kuoleman ensimmäisessä maailmansodassa nuorten huumekuolemiin. Albumin ensimmäinen raita ”If You Love Somebody Set Them Free” on myös Stingin ensimmäinen soolohitti. ==Kappaleet== # ”If You Love Somebody Set Them Free” – 4:14 # ”Love Is the Seventh Wave” – 3:30 # ”Russians” (Prokofjev, Sting) – 3:57 # ”Children’s Crusade” – 5:00 # ”Shadows in the Rain” – 4:56 # ”We Work the Black Seam” – 5:40 # ”Consider Me Gone” – 4:21 # ”The Dream of the Blue Turtles” – 1:15 # ”Moon over Bourbon Street” – 3:59 # ”Fortress Around Your Heart” – 4:48 Luokka:Vuoden 1985 esikoisalbumit Luokka:Stingin albumit
Smolenskin hautausmaa

Smolenskin hautausmaa () on Pietarin Vasilin- ja Alaissaarella sijaitseva ortodoksinen, luterilainen ja armenialainen hautausmaa. Ortodoksinen hautausmaa mainitaan ensimmäisen kerran vuonna 1738. Vuonna 1760 sinne rakennettiin puinen Smolenskin Jumalanäidin ikonin tsasouna, joka vuosina 1786–1790 korvattiin samannimisellä kivikirkolla. Alueelle on haudattu lukuisia tiedemiehiä, taiteilijoita ja muita merkkihenkilöitä. Vuonna 1747 perustettu luterilainen hautausmaa on vanhin säilyneistä vierasuskoisten hautapaikoista Pietarissa. Sitä ennen luterilaisia haudattiin Korpisaarelle ja Viipurin puolella sijainneen Samsonin hautausmaan lähelle. Smolenskin hautausmaa kuului Hirvisaaren Pyhän Katariinan saksalaiselle seurakunnalle. Venäjän vallankumouksen jälkeen se poistettiin käytöstä. Leningradin piirityksen aikana sinne haudattiin sotilaita ja pommituksissa kuolleita lapsia. 1930–1980-luvuilla luterilaisen hautausmaan aluetta supistettiin ja monet muistomerkeistä tuhottiin. Hautausmaata alettiin kunnostaa vuonna 1989. == Lähteet == == Aiheesta muualla == * Smolenskin hautausmaat Pietarin kartalla * Smolenskin hautausmaat Pietari-tietosanakirjassa * Smolenskin luterilaiselle hautausmaalle omistettu sivusto * Smolenskin luterilainen hautausmaa Pietarin hautausmaille omistetulla sivustolla Luokka:Pietarin hautausmaat Luokka:Luterilaisuus Venäjällä
Huddinge IK (jääkiekko)

Huddinge IK:n perusti Wilhelm Wallenkampf 8. tammikuuta vuonna 1950. Wallenkampf antoi joukkueen nimeksi Huddinge IF, mutta nimi vaihtui IK:ksi seuran aloitettua liigassa pelaamisen. Alkuvuodet menivät hyvin, mutta seuran ensimmäinen Allsvenskanin mestaruus tuli vasta 1990. Toisen mestaruuden Huddinge saavutti 1999. Sen jälkeen joukkue on sijoittunut liigan häntäpäähän ja ollut lähellä putoamista. right|200px|thumb|Huddingen maalivahti == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Leo Matthiesen L 2025 Tukholma, Ruotsi 35 Oscar Walldén L 2025 Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 7 August Skiöld L 2025 Tukholma, Ruotsi 9 Alexander Bodén R 2025 Skellefteå, Ruotsi 16 Charlie Kronnäs L 2025 Lukas Dahlbeck L 2025 Bill Humble L 2025 Segeltorp, Ruotsi Oliver Lexenberg L 2025 Tukholma, Ruotsi Filip Pilö L 2025 Tim Thorsén R 2025 William Westlund R 2025 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 Björn Jonason (C) L VLH 2025 13 Daniel Liiv L H 2025 14 David Puikkonen L H 2025 Tukholma, Ruotsi 15 Axel Blom L LH 2025 17 Alexander Jarl Åhlin R OLH 2025 23 Tobias Ahlén R KH / OLH 2025 Charles Eklund L OLH 2025 Tukholma, Ruotsi Jesper Fastesson L H 2025 Östersund, Ruotsi William Hedman L LH 2025 Adam Helldén L KH 2025 Filip Jakobsson R LH 2025 Tukholma, Ruotsi Filip Karlsson Tägtström R KH 2025 Hanviken, Ruotsi Hugo Pettersson L H 2025 Mikael Taylan L H 2025 Tukholma, Ruotsi === Joukkueenjohto=== * Päävalmentaja & Toimitusjohtaja: Fredrik Mälberg * Apuvalmentaja: Christopher From Björk * Maalivahtivalmentaja: Fredrik Meurling * Puheenjohtaja: Marcus Waern Lähde: EliteProspectshttps://www.eliteprospects.com/team/18/huddinge-ik Viitattu 29.9.2021. ==Katso myös== *Huddinge IK == Lähteet == Luokka:Huddingen kunta Luokka:HockeyAllsvenskan-joukkueet Luokka:Vuonna 1950 perustetut urheiluseurat
Juho Mäki

Juho Einari Mäki () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana. ==Perhe ja koulutus== Mäen vanhemmat olivat kelloseppä Vilho Mäki ja Anna Adolfina Korpi. Hänet vihittiin avioliittoon vuonna 1920 Meeri Sofia Katilan kanssa. Hän kävi kansakoulun ja Suoritti yksityisesti keskikoulukurssin Iin yhteiskoulussa vuonna 1930 sekä suoritti useista eri kursseja Suojeluskuntain päällystökoulussa. ==Jääkärikausi== Mäki työskenteli kelloseppänä isänsä omistamassa liikkeessä Alahärmässä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Mäki astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Kämärällä sekä Viipurissa. ==Sisällissodan jälkeinen aika== Mäki palveli sisällissodan jälkeen joukkueenjohtajana Kaartin jääkäripataljoonan 1. komppaniassa. Hänet siirrettiin 7. elokuuta 1918 alkaen Vuoristoprikaatin polkupyöräosastoon, josta hänet siirrettiin edelleen 20. marraskuuta 1918 Itä-Suomen jalkaväkirykmentti 5:n 1. komppaniaan. Armeijasta hän erosi 18. maaliskuuta 1919 ja siirtyi suojeluskuntajärjestön palvelukseen ja hänet sijoitettiin 6. huhtikuuta 1919 paikallispäälliköksi Nurmon suojeluskuntaan. Nurmon suojeluskunnasta hänet siirrettiin l. syyskuuta 1921 alkaen päälliköksi Etelä-Pohjanmaan suojeluskuntapiirin I alueelle. Myöhemmin hän toimi 1. kesäkuuta - 30. syyskuuta 1923 välisen ajan piirin sotilasohjaajana, jonka jälkeen hän palasi takaisin entiseen tehtäväänsä. Mäki kuoli 25. kesäkuuta 1930 moottoripyöräonnettomuudessa. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. Luokka:Jääkärit Luokka:Vuonna 1898 syntyneet Luokka:Vuonna 1930 kuolleet
Vervò

Vervò on kylä Trenton maakunnassa, Pohjois-Italiassa. Vervò oli itsenäinen kunta 31.12.2014 saakka. 1.1.2015 lähtien se on ollut osa viiden kunnan perustamaa Predaian kuntaa. Vervòn kunnassa oli 31.12.2013 asukkaita 738 ja sen pinta-ala on 15,21 km² ja asukastiheys on 48 as./km².tuttitalia Trenton kaupunkiin on Vervòsta matkaa noin 25 km. == Aiheesta muualla == *Kunnan kotisivut == Lähteet == Luokka:Trenton maakunta
Mikael Boström

Mikael Bengt Erik Boström (s. 3. lokakuuta 1970 Siuntio) on suomalainen suunnistaja ja MM-mitalisti. Aktiiviurallaan hän edusti Kalevan Rastia, Lynxiä ja IFK Södertäljeä. Nuorten MM-kilpailuissa 1990 Boström voitti kultaa viestissä ja normaalimatkalla. Aikuisten MM-kilpailuissa Grimstadissa 1997 Boström voitti hopeaa joukkuetovereinaan Timo Karppinen, Juha Peltola ja Janne Salmi. Kaksi vuotta myöhemmin Invernessissä hän voitti uudestaan MM- viestihopeaa joukkuetovereinaan Jani Lakanen, Juha Peltola ja Janne Salmi. Hän voitti Tiomilan IFK Södertäljen joukkueessa vuonna 1992. Jukolan viestin Boström voitti vuosina 2004 ja 2005 Kalevan Rastin joukkueessa. Boströmin veli on suunnistaja ja kestävyysjuoksija Mårten Boström. Hän on naimisissa suunnistuksen maailmanmestari Kirsi Boströmin kanssa. ==Lähteet== Luokka:Suomalaiset suunnistajat Luokka:Vuonna 1970 syntyneet Luokka:Elävät henkilöt
Borgo Lares

Borgo Lares on kunta Pohjois-Italiassa Trentino-Etelä-Tirolin alueella olevassa Trenton maakunnassa. Borgo Laresin kunta syntyi vuonna 2016, kun kaksi kuntaa, Bolbeno (328 asukasta) ja Zuclo (352), yhdistyivät. Alueella sijaitsee useita hiihtoreittejä. ==Lähteet== ==Aiheesta muualla== Luokka:Trenton maakunnan kunnat
ESTCube-1

ESTCube-1 on Viron ensimmäinen oma satelliittiprojekti. Se on Tarton yliopiston opiskelijoiden kehittämä CubeSat-nanosatelliitti. Satelliitti laukaistiin toukokuussa 2013, ja suunniteltiin toimimaan vuoden ajan, mutta toimi lopulta noin vuoden ja kymmenen kuukautta. Satelliitin päähyötykuormana oli Ilmatieteen laitoksen tutkija Pekka Janhusen keksimän sähköpurjeen koelieka, jota ei tosin saatu avatuksi. Ohjelman johtajan, Tarton yliopiston dosentin Mart Noorman mukaan ESTCube-1:n itsensä tavoitteet täytettiin. Kokeilusta saatiin arvokasta tietoa ja Tarton yliopistossa tehtiin kuutisenkymmentä pro gradua ja välitutkinnon tutkielmaa, viisi väitöskirjaa ja lukuisia tiedeartikkeleja. == Lento == ESTCube-1 laukaistiin avaruuteen oheishyötykuormana Ranskan Guyanasta eurooppalaisella Vega-kantoraketilla toukokuussa 2013. Satelliitin päähyötykuormana oli Ilmatieteen laitoksen tutkija Pekka Janhusen keksimän sähköpurjeen koelieka mutta moottorivian vuoksi sitä ei saatu avattua. Lennon toiminnallinen osuus loppui helmikuussa 2014, mutta satelliitti pysynee kiertoradalla vielä reilut 20 vuotta. == Katso myös == * Aalto-1 ==Lähteet== ==Aiheesta muualla== * Satelliitti * Sähköpurje *Suomalainen sähköpurje lähtee testilennolle Viron ensimmäisellä satelliitilla Tekniikka&Talous; 20.4.2009 * estcube.eu Projektin sivusto * E-sail * Kajastus füüsikaportaalis * Annika Teder, 23. juuli 2008 Tudengid teevad Eestist kosmoseriigi @tartu.postimees.ee * Tudengid valmistuvad satelliiti ehitama * Villu Päärt, 03. märts 2009 Eesti tudengisatelliidist saab soomlaste päikesepurje katselava * Toomas Vahter, Tudengisatelliit ESTCube-1 * ESTCube-1 Workshop Tallinnassa 17-18.4.2009 Luokka:CubeSat-satelliitit Luokka:Viron tiede ja tekniikka Luokka:Vuoden 2013 avaruustoiminta
SeatGeek Stadium

SeatGeek Stadium (aikaisemmin Toyota ParkSeatGeek Grabs Naming Rights For Chicago MLS Stadium; Promises More ‘Live Programming’Viitattu 6.7.2024 ) on Major League Soccer -liigaa pelaavan Chicago Firen kotistadion. Se sijaitsee Bridgeview’ssa Illinoisin osavaltiossa. 98 miljoonaa dollaria maksanut stadion otettiin käyttöön 11. kesäkuuta 2006. Chicago Firen lisäksi SeatGeek Stadiumia ovat käyttäneet Chicago Machine ja Chicago Red Stars. Stadionilla järjestetään myös konsertteja. ==Lähteet== == Aiheesta muualla == *Stadionin viralliset sivut Luokka:Yhdysvaltain jalkapallostadionit Luokka:Illinois’n rakennukset ja rakennelmat Luokka:Illinois’n urheilu Luokka:Cookin piirikunta (Illinois)
Vera Slutskaja

Vera Klimentjevna Slutskaja (; oikealta nimeltään Berta Bronislavovna, ven. Бе́рта Бронисла́вовна; 17. syyskuuta (J: 5. syyskuuta) 1874 – 12. marraskuuta 1917) oli juutalaissyntyinen venäläinen vallankumouksellinen. Ammatiltaan Vera Slutskaja oli hammaslääkäri. Hän liittyi vallankumoukselliseen liikkeeseen vuonna 1898 ja vuodesta 1901 toimi sosiaalidemokraattisen juutalaisjärjestön Bundin jäsenenä. Vuonna 1902 hän liittyi Venäjän sosiaalidemokraattiseen työväenpuolueeseen ja osallistui sen taistelujärjestön jäsenenä vuosien 1905–1907 vallankumoukseen Minskissä ja Pietarissa. Vuosina 1909–1912 Slutskaja asui Saksassa ja Sveitsissä. Vuonna 1913 hän palasi Pietariin, josta hänet seuraavana vuonna karkotettiin. Vuoden 1917 helmikuun vallankumouksen jälkeen Slutskaja toimi bolševikkipuolueen Pietarin komitean jäsenenä ja Hirvisaaren puoluekomitean sihteerinä. Hän osallistui puolueen 6. edustajakokouksen ja oli mukana lokakuun vallankumouksessa. Slutskaja menehtyi ns. Kerenskin ja Krasnovin kapinan kukistamisen yhteydessä nykyisen Puškinin kaupungin lähellä. Pavlovskin kaupunki kantoi vuosina 1918–1944 hänen mukaansa nimeä Slutsk. ==Lähteet== Luokka:Bolševikit Luokka:Vuonna 1874 syntyneet Luokka:Vuonna 1917 kuolleet
Capriana

Capriana on noin 589 asukkaan kylä ja kunta Trenton maakunnassa, Italiassa. Kunnan pinta-ala on 13 neliökilometriä ja korkeus merenpinnan tasolta 1 007 metriä. Asukastiheys on 45 as./km². Kylä sijaitsee noin 30 kilometriä koilliseen Trenton kaupungista. ==Lähteet== ==Aiheesta muualla== Luokka:Trenton maakunnan kunnat
Luomu

Luomu on lyhennesana sanasta luonnonmukainen ja esiintyy muun muassa seuraavissa yhteyksissä: * luomutuote: elintarvikkeet ja materiaalit * luomumaatalous, joka jakaantuu seuraaviin: ** luomuviljely: viljelykasvit ** luomueläintuotanto: tuotantoeläimet == Lähteet ==
Tuhlaajapoikavertaus

Tuhlaajapoikavertaus on Jeesuksen vertaus, jonka hän kertoo opetuslapsilleen Luukkaan evankeliumin 15. luvun jakeissa 11-32\. Vertaus kertoo isästä ja hänen kahdesta pojastaan. Nuorempi pojista pyysi saada perintöosansa etukäteen. Isä suostui tähän, ja poika lähti maailmalle tuhlaamaan isänsä hänelle antamaa perintöä. Köyhdyttyään poika meni sikopaimeneksi. Sika on juutalaisuudessa saastainen eläin. Pojalla oli nälkä, ja hän olisi halunnut syödä sikojen ruokaa, mutta hänelle ei annettu edes sitä. Lopulta poika palasi isänsä taloon. Hän pyysi isältään päästä tämän palvelijaksi, koska ei mielestään enää ansainnut, että häntä kutsuttaisiin tämän pojaksi. Mutta isä pyysi riemuiten poikaa tulemaan takaisin omaksi pojakseen ja järjesti juhlan poikansa paluun kunniaksi. Vanhempi poika suuttui tästä. Hän ihmetteli, miksi isä järjesti juhlan hänen vastuutonta elämää eläneelle veljelleen, vaikkei ollut koskaan järjestänyt juhlaa hänelle. Tähän isä vastasi, että tämä vanhempi poika oli jatkuvasti ollut hänen luonaan, mutta nuorempaa poikaa piti juhlia, koska hän oli ollut poissa ja sitten palannut. Sanat tuhlaajapoika ja tuhlaajapoikavertaus ovat syntyneet jälkikäteen. Raamatussa niitä ei ole. == Lähteet == == Aiheesta muualla == *Luukkaan evankeliumin 15. luku Luokka:Jeesuksen opetukset
White Simwanza

Whiteson Simwanza (s. 11. joulukuuta 1984, Sambia) on sambialainen jalkapalloilija, joka edusti viimeksi Veikkausliigassa pelannutta Rovaniemen Palloseuraa. Simwanza pelaa puolustavana keskikenttäpelaajana. Sambiassa miestä on kutsuttu Sambian Rio Ferdinandiksi suurseura Manchester Unitedissa pelaavan puolustaja Rio Ferdinandin mukaan. Kookas Simwanza ei ole erityisen fyysinen pelaaja vaan perustaa pelinsä hyvään sijoittumiseen ja oikeaaikaseen liikkeeseen. Simwanzalla on hyvä potkutekniikka. Simwanza siirtyi Rovaniemen Palloseuraan keväällä 2009. Hän saapui Rovaniemelle testattavaksi Sambiasta yhdessä Godfrey Chibangan kanssa. Onnistuttuaan Liigacupissa hän solmi RoPS:n kanssa kauden 2011 loppuun asti kestävän sopimuksen. Keväällä 2009 Liigacupissa Simwanza pelasi kaikissa RoPS:n pelaamissa peleissä avauskokoonpanossa. Kausi 2009 on sambialaisen Simwanzan 1. kausi Euroopassa. Aikaisemmin Simwanza on pelannut Afrikassa maansa pääsarjassa. Debyyttinsä Veikkausliigassa White teki FC Lahtea vastaan 28. huhtikuuta 2009. Simwanzan otteet kaudella 2009 eivät vastanneet seuran odotuksia ja miehen sopimus purettiin kauden 2009 jälkeen. Maajoukkuetta Simwanza on edustanut 9 kertaa. ==Lähteet== Luokka:Sambialaiset jalkapalloilijat Luokka:Vuonna 1984 syntyneet Luokka:Elävät henkilöt
Seppälä (Pietari)

Seppälä () on entinen kylä ja historiallinen kaupunginosa Pietariin kuuluvassa Siestarjoen kaupungissa Venäjällä. Se sijaitsee samannimisen rautatieaseman lähellä 30 kilometriä Pietarin keskustasta luoteeseen. 1800-luvun loppupuolella seudulle syntyi huvila-asutus. Siellä on syntynyt taiteilija Ivan Bilibin. Vuonna 1956 paikkakunta liitettiin Siestarjokeen. Lähistöllä sijaitsevat Gagarkan ja Tarhovskin metsäpuistot. ==Lähteet== ==Aiheesta muualla== * Seppälä Yandexin karttasivulla * Seppälä Pietari-tietosanakirjassa Luokka:Siestarjoki Luokka:Pietarin historialliset kaupunginosat
Les Stroud

Les Stroud (s. 20. lokakuuta 1961 Mimico, Ontario) on Kanadasta kotoisin oleva muusikko, selviytymisekspertti ja elokuvaohjaaja. Ehkäpä parhaiten hänet tunnetaan sarjastaan Survivorman (suom. Selviytyjä), jossa hän on sekä kuvaaja että päähenkilö. Sarja tulee Discovery Channelilta ja Discovery Science -kanavalta. Hän juontaa myös kanadalaista tosi-tv-sarjaa nimeltä Erämaahaaste (Survive This). Sarjassa seurataan kahdeksaa teini-ikäistä, jotka viedään metsään jossa testataan heidän selviytymiskykyjään. Stroud on kunnostautunut huuliharpun soittajana, ja onkin voittanut useita palkintoja sekä musiikillisista että televisiouraan liittyvistä asioista. ==Aiheesta muualla== *Virallinen kotisivu Luokka:Kanadalaiset huuliharpistit Luokka:Vuonna 1961 syntyneet Luokka:Elävät henkilöt Luokka:Survivalistit
Lazin kieli

Lazin kieli (laziksi lazuri nena) on Turkissa ja Georgiassa asuvien lazien puhuma eteläkaukasialainen eli kartvelilainen kieli. Lazi jakautuu kolmeen murteeseen. Sen lähin sukukieli on mingreli. Näitä kahta pidetään toisinaan myös saman kielen murteina. Kieltä kirjoitetaan sekä latinalaisin että georgialaisin aakkosin. Vain osia Raamatusta on käännetty laziksi. == Puhujamäärät ja status == Kieltä puhutaan etupäässä koillis-Turkissa Mustanmeren rannalla sijaitsevassa Lazistanissa ja sen lähellä sijaitsevassa Sarpin kylässä Georgiassa. Pieniä lazinkielisiä ryhmiä asuu myös Turkin sisäosissa sekä Adžariassa ja Abhasiassa. Vuonna 2010 lazin puhujia arvioitiin olevan 22 000 – 33 000. Kielisiirtymä turkkiin ja georgiaan puhujien kotimaasta riippuen on nopeaa, ja suurin osa puhujista on kaksikielisiä. Lazilla ei ole virallisen kielen asemaa missään maassa. Kielen katsotaan olevan uhanalainen. == Historia == Eräät tutkijat käyttävät niistä yhteistä nimitystä zanin kieli. Ilmeisesti vielä 600-luvulla ne muodostivat yhtenäisen alueen, joka jakautui kahtia georgialaisten siirtyessä Mustanmeren rannalle. Keskiaikaisten lähteiden mukaan lazia puhuttiin myös paljon lännempänä Trabzonin seudulla. Kieli toimii lazien suullisen kanssakäymisen välineenä. Ensimmäiset lazinkieliset sanat ja lauseet merkittiin muistiin 1670–1680-luvuilla. 1930-luvulla Neuvostoliitossa tehtiin epäonnistunut yritys luoda lazin kirjakieli. Turkissa laadittiin vuonna 1984 latinalaiseen kirjaimistoon perustuva aakkosto, jota on käytetty jonkin verran lazinkielisissä julkaisuissa. ==Lähteet== Luokka:Eteläkaukasialaiset kielet Luokka:Georgian kielet Luokka:Turkin kielet
Sota-artikla

Sota-artikla (, pikku jäsen) oli joidenkin valtioiden puolustusvoimissa käytössä ollut painettu luettelo, joka sisälsi otteita sotilasrikoslaista ja sotilaallisista ohjesäännöistä. Tavallisesti käytetään monikollista sota- artiklat-muotoa, koska luetteloon oli koottu monta pykälää. Pykälävalikoima sisälsi aliupseeriston ja miehistön velvollisuudet ja laiminlyöntien rangaistukset sotapalveluksen aikana.Tietosanakirja, Tietosanakirja-osakeyhtiö 1909–1919Iso tietosanakirja, Otava 1931–1939 Rooman keisari Justinianus julkaisi kirjoitelmia sotalaeista 100-luvulla,Encyclopædia Britannica, Encyclopædia Britannica Inc 1967, hakusana military law mutta varsinaisia sota-artikloja alettiin laatia Euroopassa 1300-luvulla.Nationalencyklopedin, Bokförlaget Bra Böcker 1993, hakusana krigsartiklar Sota-artiklat olivat 1500–1700-luvuilla kunkin rykmentin komentajan omalle miehistölleen laatima artiklakirje, joka luettiin värväyksen yhteydessä. Sota-artikloja kutsuttiin aiemmin myös artiklakirjoiksi. Suomessa sota-artiklat olivat sisäpalvelusohjesäännön alussa. Nimitys sota-artikla () oli käytössä Yhdysvalloissa vuoteen 1951 ja Britanniassa vuoteen 1957. Ruotsissa Kustaa II Aadolf laati kolmikymmenvuotisen sodan aikana 1621 sota-artiklat ruotsalaisia joukkoja varten. Nämä 150 artiklaa muodostivat maan ensimmäisen sotalain, joka kuninkaan 1632 tapahtuneen kuoleman jälkeen ei enää taannut siviiliväestön suojelua. Kaarle XI:n aikana 1683 astuivat voimaan uudet sota-artiklat, jotka muun muassa takasivat suojaa sotavangeille. Ruotsin laivastoa varten julkaistiin erilliset meriartiklat 1570 ja 1685. Sota-artikloiksi kutsuttiin myös niitä vuoteen 1987 Ruotsin rikoskaaren 22 luvussa olleita säännöksiä, jotka koskivat esimerkiksi huhujen levittämistä, loikkaamista vihollisen puolelle ja maanpetosta. ==Lähteet== Luokka:Oikeushistoria Luokka:Sotahistoria
Mike Wilson

Mike Wilson (s. , Ontario, Kanada) on kanadalainen uransa lopettanut jääkiekkoilija. Puolustajana pelannut Wilson teki NHL-uransa 336 runkosarjaottelussa 16+41=57 tehopistettä. ==Tiedot== *NHL varaus:Vancouver Canucks 1. kierros 1993 *Muut joukkueet:Buffalo Sabres, Florida Panthers, Pittsburgh Penguins, New York Rangers, Tampereen Ilves *Pituus:193 cm *Paino:89kg ==Lähteet== * * Luokka:Kanadalaiset jääkiekkoilijat Luokka:Vancouver Canucksin varaamat pelaajat Luokka:Vuonna 1975 syntyneet Luokka:Elävät henkilöt
Henna Pohjola

Henna Pohjola (s. 1976 Varkaus) on suomalainen kuvataiteilija, joka työskentelee installaation, kuvanveiston, maalaamisen ja piirtämisen parissa. Hän on valmistunut kuvataiteen maisteriksi Kuvataideakatemiasta ja on toiselta ammatiltaan graafinen suunnittelija. Pohjolan teokset käsittelevät identiteettirooleja kulutuskeskeisessä ja informaatiorikkaassa kulttuurissa sekä moraalifilosofiaa ja eksistentialistisia kysymyksiä elämän tarkoituksesta nivoutuen aasialaisen ja länsimaalaisen jumala- ja maisemakuvauksen historiaan. Teoksissa voi nähdä viitteitä kuvataiteen historiasta, kuten renessanssitaiteesta, pyhimyskuvastoista ja Édouard Manet'n Olympiasta lähtien. Pohjola oli Taidekeskus Salmelan nuori taiteilija vuonna 2002. Pohjolan teoksia on ollut esillä monissa museoissa ja gallerioissa kuten Galleria Heinossa, Helsingissä. Pohjola on työskennellyt kuvataiteilijan ohella useissa palveluammateissa, joissa työnä on ollut ylittää asiakkaiden odotukset. == Aiheesta muualla == *Henna Pohjolan CV Galleria Heinon sivuilla Luokka:Suomalaiset taidemaalarit Luokka:Vuonna 1976 syntyneet Luokka:Elävät henkilöt
Selviytyjä

Selviytyjä () on tv-sarja, jota juontaa kanadalainen Les Stroud. Sarjaa esitetään Discovery Channelilla. Ohjelmassa Les Stroud jätetään erilaisille alueille yksin selviytymään viikon ajaksi. Ohjelmassa hän on muun muassa ollut Alaskassa, merellä, Kalaharin aavikolla, Labradorilla ja Amazonissa. Jaksoja on tähän mennessä kuvattu 35. Stroudilla ei ole retkillään mitään muuta mukana kuin kamerat, satelliittipuhelin (vain hätätapauksia varten), kirves, muutama "jokapäiväinen" tavara, vaatteet, huuliharppu ja linkkuveitsi tai monitoimityökalu. Tehtävää vaikeuttaa se, että hän joutuu itse myös kuvaamaan koko matkan mukanaan useampi kamera. Ohjelmassa Stroud selviytyy erilaisin keinoin lähes täysin luonnon antimien avulla, esimerkiksi kalastamalla tai metsästämällä. Hänelle on myös saatettu antaa mukaan rikkimenneitä varusteita joita hän voi käyttää hyödykseen. Ohjelman idea onkin simuloida erilaisia tapaturmia, kuten lentokoneonnettomuutta tai karille ajautumista. Luokka:Yhdysvaltalaiset televisio-ohjelmat Luokka:Discovery Channelin televisio-ohjelmat
Shad Gaspard

Shad Chad Javier Jesus Roman Chittick Gaspard (13. tammikuuta 1981 – 17. toukokuuta 2020 ) oli yhdysvaltalainen showpainija. Hänet tunnettiin parhaiten painiajoistaan World Wrestling Entertainmentin Smackdown!-brändissä, jossa hän paini yhdessä JTG:n kanssa Cryme Tyme -nimisessä joukkueessa. Gaspard hukkui kotinsa lähettyvillä Los Angelesissa 17. toukokuuta 2020. Hän katosi lähdettyään uimaan yhdessä 10-vuotiaan poikansa kanssa. Kova virtaus yllätti heidät ja pelastajien saapuessa auttamaan Gaspard käski heitä keskittymään poikansa pelastamiseen. Kun poika oli toimitettu rannalle turvaan, oli Gaspard jo uponnut ja löytyi vasta kolme päivää myöhemmin kuolleena. == Tiedot == * Kehänimet: Shad, Shad Gaspard, Big Daddy V * Pituus: 198 cm * Paino: 130 kg * Ikä 39 vuotta * WWE-Debyytti: Alkuvuodesta 2000 * Syntymäpaikka: Brooklyn, New York == Painiliikkeet == * Shad Taking Over (STO) * Running Big Boot * Scoop Slam * Sidewalk Slam == Sisääntulomusiikki == Jim Johnstonin tekemä "In a Fix" == Lähteet == Luokka:Yhdysvaltalaiset showpainijat Luokka:Vuonna 1981 syntyneet Luokka:Vuonna 2020 kuolleet
Aikavääristymä

Aikavääristymä (, Kutonen on esittänyt sarjaa Suomessa nimellä Ajan hidastajat ) on yhdysvaltalaisen Jeff Liebermanin juontama televisiosarja, jossa kuvataan erilaisia tapahtumia suurnopeuskameroilla. Ohjelmaa näytetään Discovery Channelilla. Yleensä ohjelmaan kutsutaan mukaan joku tietyn alan erikoisosaaja, esimerkiksi tulennielijä, jonka temput kuvataan ja näytetään hidastettuina. Hidastuksessa selviää paremmin tapahtumien oikea kulku ja yksityiskohdat. Sarjaa on kuvattu lokakuusta 2008 lähtien. Yksi jakso kestää noin 22 minuuttia. == Lähteet == Luokka:Yhdysvaltalaiset dokumenttiohjelmat Luokka:2000-vuosikymmenen televisiosarjat Luokka:Discovery Channelin televisio-ohjelmat
The Adventures of Super Mario Bros. 3

The Adventures of Super Mario Bros. 3 on yhdysvaltalainen televisiosarja, joka perustuu Mario-pelisarjan peliin Super Mario Bros. 3. DIC Entertainmentin tuottamaa sarjaa esitettiin 26 jakson verran 8. syyskuuta – 1. joulukuuta 1990. Vuonna 1998 Finnkino julkaisi sarjan jaksot VHS-kaseteilla, joissa suomenkielisinä ääninäyttelijöinä toimivat Eero Saarinen, Tom Wentzel sekä Liisa Paatso. Vuonna 2013 Future Film julkaisi sarjan jaksot 1-24 uudella dubbauksella. == Äänirooleissa == Rooli Kuvaus Alkuperäinen Suomeksi (vuoden 1998 dubbaus) Suomeksi (vuoden 2013 dubbaus) Mario Sarjan päähenkilö. New Yorkin Brooklynissa kasvanut putkimies, joka joutuu viemäriputken kautta prinsessan hallitsemaan Sienivaltakuntaan Walker Boone Eero Saarinen Tuukka Leppänen Luigi Marion veli. Pelokkaampi ja usein vastahakoisempi lähtemään seikkailuihin. Tony Rosato Tom Wentzel Jon-Jon Geitel Prinsessa Toadstool Sienivaltakunnan hallitsija, jota veljekset puolustavat koopaperheeltä. Tracey Moore Liisa Paatso Nina Frisart Toad Prinsessan neuvonantaja John Stocker Liisa Paatso ? Kuningas Koopa Marion arkkivihollinen. Suuri, kilpikonnaa ja krokotiilia muistuttava matelija, joka yrittä valloittaa maailman. Harvey Atkin Tom Wentzel Jukka Tiirikainen Cheatsy Koopa Koopan alituisesti kepposia punova jälkeläinen. James Rankin Eero Saarinen ? Bully Koopa Koopan vanhin, melko koulukiusaajamainen jälkeläinen. Gordon Masten Eero Saarinen Jon-Jon Geitel Kooky Von Koopa Koopan jälkeläinen, oikea käsi ja hulluhko keksijä. Michael Stark Tom Wentzel Tuukka Leppänen Suurisuu Koopa Jr. Koopan jälkeläinen. Puhuu usein kovaan äänen kaikenlaisia järjettömyyksiä kunnes joku hiljentää hänet. Dan Hennessey Liisa Paatso Jon-Jon Geitel Kootie Pie Koopa Koopan ainoa tytär. Pilalle hemmoteltu ja käy usein koko perheen hermoille. Paulina Gillis Liisa Paatso Nina Frisart Hip Koopa Koopakaksoset, jotka aiheuttavat usein harmia Mariolle, isälleen ja sisaruksilleenkin. Stuart Stone Eero Saarinen Tuukka Leppänen Hop Koopa Koopakaksoset, jotka aiheuttavat usein harmia Mariolle, isälleen ja sisaruksilleenkin. Tara Charendoff Tom Wentzel Tuukka Leppänen Tom Wentzel ==Suomessa ilmestyneet julkaisut== ===VHS- julkaisut=== * Super Mario Bros. 3 - Kovaa ja korkealle * Super Mario Bros. 3 - Koopan kumppanit * Super Mario Bros. 3 - Syvissä vesissä * Super Mario Bros. 3 - Suuri seikkailu * Super Mario Bros. 3 - Supervoimia ===DVD-julkaisut=== * Super Mario Bros. Vol. 1 * Super Mario Bros. Vol. 2 * Super Mario Bros. Vol. 3 * Super Mario Bros. Vol. 4 * Super Mario Bros. Vol. 1-4 == Katso myös == * The Super Mario Bros. Super Show! *Super Mario World ==Lähteet== Luokka:Nintendon videopeleihin perustuvat animaatiosarjat Luokka:Yhdysvaltalaiset animaatiosarjat Luokka:1990-luvun piirrossarjat Luokka:Mario Luokka:NBC:n televisio-ohjelmat
Theodore Long

Theodore Robert Rufus Long (s. 15. syyskuuta 1947)Theodore Long Wrestlingdata- sivustollaViitattu 3.9.2024 on entinen showpainituomari, manageri ja auktoriteettihahmo, joka tunnetaan parhaiten toimistaan ​​NWA:ssa, WCW:ssä ja WWE:ssä. Long toimi SmackDownin pääjohtajana kahdella toimikaudella, jotka kestivät yhteensä kuusi vuotta, sekä yhden vuoden ECW:n pääjohtajana. Vuonna 2017 hänet valittiin WWE Hall of Fameen Ron Simmonsin ja John Layfieldin toimesta.“Holla Holla, playa!” Theodore Long enters WWE’s hallowed halls!Viitattu 3.9.2024 == Ottelut == Kun Longista tuli SmackDownin! johtaja, hän toi vanhoja ottelutyyppejä takaisin ja loi uusia: * No Mercyssä 2004, hän laittoi JBL:n ja Undertakerin Last Ride -otteluun. Ottelu muistuttaa Ambulanssi-ottelua ja Arkku-ottelua, mutta siinä pitää laittaa toinen ruumisautoon ja ajaa sillä pois. JBL voitti ensimmäisen kyseisen ottelun Heidenreichin sekaantumisen takia. Undertaker voitti toisen ottelun hakaten Mr. Kennedyn. * No Way Outissa 2005, JBL:n piti puolustaa mestaruuttaan Big Show'ta vastaan ensimmäisessä piikkilankahäkkiottelussa. Tämä ottelutyyppi muistutti normaalia häkkiottelua, mutta tästä häkistä ei päässyt pois koska sen päällä oli piikkilankaa. Näin Long myös varmisti, ettei kukaan muu painija sekaannu otteluun. JBL voitti ottelun, kun Big Show teki hänelle Chokeslamin kehän läpi ja JBL pääsi häkin alta pakoon. * Long toi myös takaisin King Of The Ring -turnauksen vuonna 2006 SmackDowniin!. * Armageddonissa 2006, Long toi takaisin Inferno-ottelutyypin, jossa Kane voitti MVP:n. * Huhtikuussa 2009, Long toi Stretcher-ottelutyypin SmackDowniin!, jossa Matt Hardy ja Jeff Hardy kohtasivat. Ottelun voitti Matt Hardy. ==Lähteet== Luokka:Showpaini Luokka:Yhdysvaltalaiset urheiluvaikuttajat Luokka:Vuonna 1947 syntyneet Luokka:Elävät henkilöt
Fight Quest

Fight Quest on tositelevisiosarja, jota näytettiin Discovery Channelilla. Ohjelmassa kaksi henkilöä (Jimmy Smith ja Doug Anderson) matkustaa eri puolilla maailmaa harjoittelemassa eri taistelulajeja. Harjoittelun kesto on viisi päivää, jona aikana kyseisen lajin mestarit kouluttavat heitä. Harjoittelun jälkeen he kohtaavat lajin ammattilaisen taistelussa. Ohjelman ensimmäinen jakso ilmestyi 28. joulukuuta 2007, ja viimeinen 10. tammikuuta 2009. Ohjelma on saatavilla DVD-boksina. Yhden jakson kesto on mainoksineen noin 60 minuuttia. Sarjan teko lopetettiin 13 jakson (1. tuotantokausi) jälkeen. Luokka:2000-vuosikymmenen yhdysvaltalaiset tositelevisiosarjat Luokka:Discovery Channelin televisio-ohjelmat
Hummerimiehet

Hummerimiehet () on dokumentaarinen tosi-tv-ohjelma, joka käsittelee hummerinkalastusta Pohjois-Atlantilla Georges Bankilla. Ohjelmaa on Suomessa esittänyt ainakin Discovery Channel. Sekä juontajana että tuottajana toimii Thom Beers. Ohjelmassa eniten huomiota on saanut Dragon Lady -niminen alus ja sen kapteeni Scott Christopher. Mukana on myös muutamia muitakin kalastusaluksia. Ohjelma on hyvin samankaltainen kuin Hengenvaarallinen saalis, joskin tapahtumapaikka on eri. Luokka:Yhdysvaltalaiset televisio- ohjelmat Luokka:Discovery Channelin televisio-ohjelmat
Vieras (romaani)

Vieras () on yhdysvaltalaisen kirjailijan Stephenie Meyerin romaani vuodelta 2008. Teos on tyylilajiltaan scifivaikutteinen ja Meyerin ensimmäinen aikuisille lukijoille suunnattu romaani. Teoksessa maapallon ovat valloittaneet Sieluiksi itseään kutsuvat avaruusolennot. Sielut ovat pieniä moniulokkeisia olentoja, jotka ottavat ihmisruumiin valtaansa kiinnittymällä tämän hermojärjestelmään. Tarinan pääosassa on muukalainen Vaeltaja, joka yrittää ottaa haltuunsa Melanie-nimisen naisen ruumiin. Ihmisten vastarintaliikkeeseen kuulunut Melanie onnistuu kuitenkin vastustamaan muukalaista, jolloin hänen kehossaan jäävät elämään molempien tietoisuudet. Vaeltaja huomaa pian jakavansa paitsi Melin ruumiin myös hänen tunteitaan. Melaninen rakastettu Jared ei kuitenkaan tiedä, että Mel jatkaa elämäänsä Vaelin päässä. Myös yksi luolissa asuvista ihmisistä, Ian, mutkistaa asioita. Meyer on kirjoittamassa Vieraalle jatko-osaa The Seeker, jonka jälkeen ilmestyy vielä kolmas osa, The Soul. Julkaisuaikaa ei tiedetä. Publishers Weekly -lehti kertoo Vieraan myyneen vuonna 2008 1,2 miljoonaa kappaletta ja olleen aikuisille suunnatun kaunokirjallisuuden kolmanneksi myydyin kovakantinen kirja Yhdysvalloissa. Teos sai myös negatiivista palautetta ja esimerkiksi voitti Delete Key Award -”palkinnon” huonoimmasta kirjasta vuonna 2009. Suomeksi Vieras julkaistiin 11. maaliskuuta 2009. Sen käänsi Pirkko Biström ja kustansi WSOY. ==Elokuva== Syyskuussa 2009 tuottajat Nick Wechsler, Steve ja Paula Mae Schwartz hankkivat elokuvaoikeudet Meyerin teokseen. Vuonna 2013 ilmestyneen elokuvasovituksen käsikirjoitti ja ohjasi Andrew Niccol. ==Lähteet== Luokka:Yhdysvaltalaiset tieteisromaanit Luokka:Vuoden 2008 kirjat